रनआउट हुए यशस्वी-जम्पा, हार्दिक ने लगाए एक ओवर में 3 छक्के; देखें मोमेंट्स
IPL 2023 RR vs GT 2023 Moment | Ball Hit Cameraman Hardik Pandya 3 Sixes, मैच में कैमरानमेन को बॉल लगी तो गुजरात के स्पिनर राशिद खान उनका हाल पूछने पहुंचे। राजस्थान का दूसरा और आखिरी विकेट रन आउट के रूप में गिरा
इंडियन प्रीमियर लीग (IPL) की डिफेंडिंग चैंपियन गुजरात टाइटंस (GT) ने शुक्रवार रात एकतरफा मुकाबले में राजस्थान रॉयल्स को 9 विकेट से हरा दिया। जयपुर के सवाई मानसिंह स्टेडियम में राजस्थान ने टॉस जीतकर पहले बैटिंग की, टीम 118 रन पर ही ऑलआउट हो गई। गुजरात ने एक ही विकेट खोकर 13.5 ओवर में टारगेट चेज कर लिया।
मैच में कैमरामेन को बॉल लगी तो गुजरात के स्पिनर राशिद खान उनका हाल पूछने पहुंचे। राजस्थान का दूसरा और आखिरी विकेट रन आउट के रूप में गिरा। राजस्थान ने इस सीजन पहली पारी का सबसे छोटा स्कोर बनाया। गुजरात के कप्तान हार्दिक पंड्या ने एक ही ओवर में 24 रन बनाए। मैच के ऐसे ही टॉप मोमेंट्स इस खबर में हम जानेंगे। मैच रिपोर्ट पढ़ने के लिए यहां क्लिक करें...
कैमरामेन को लगी बॉल
मैच में पहली पारी के दौरान ट्रेंट बोल्ट ने 11 बॉल पर 15 रन बनाए। इस पारी में उन्होंने एक चौका और एक छक्का लगाया। 16वें ओवर की तीसरी बॉल पर उनका 73 मीटर लंबा छक्का मिड-विकेट बाउंड्री के बाहर खड़े कैमरामेन को जा लगा। पारी खत्म होने के बाद गुजरात के लेग स्पिनर राशिद खान कैमरामेन के पास गए और उनका हाल पूछा।
रनआउट हुए यशस्वी और जम्पा
मोहित के थ्रो पर राशिद ने यजशस्वी को पवेलियन भेजा
गुजरात टाइटंस की ओर से सवाई मान सिंह स्टेडियम में बेहतरीन फील्डिंग देखने को मिला। अच्छी फील्डिंग की वजह से राजस्थान के दो महत्वपूर्ण खिलाड़ियों यशस्वी जायसवाल और एडम जम्पा को रन आउट किया। मोहित शर्मा की अच्छी फील्डिंग पर पहले यशस्वी रन आउट हुए। मैच का छठा ओवर गुजरात की ओर से राशिद खान कर रहे थे। पहली गेंद वाइड यॉर्कर थी। संजू के बल्ले पर ठीक से नहीं आई। गेंद बैकवर्ड पॉइंट की तरफ गई। वह फील्डिंग कर रहे अभिनव मनोहर ने गेंद पकड़ने की कोशिश की, पर गेंद उनके हाथ से लगकर शॉट थर्ड की तरफ फील्डिंग कर रहे मोहित शर्मा के पास चली गई। तब तक रन लेने के लिए नॉन स्ट्राइक एंड से यशस्वी जायसवाल काफी आगे निकल चुके थे।
वहीं संजू ने रन लेने से मना कर दिया। जब तक वह नॉन स्ट्राइक पर पहुंचते उससे पहले मोहित ने गेंद नॉन स्ट्राइक एंड की तरफ फेंक दिया। राशिद खान ने गेंद को पकड़ लिया और स्टंप को गिरा दिया। यशस्वी जायसवाल आधी पिच पर थे। यानी वह करीब नॉनस्ट्राइक एंड से 10 मीटर आगे निकल चुके थे। इस तरह राजस्थान का दूसरा विकेट गिरा। ​​​​​​​जायसवाल 11 गेंद में 14 रन बनाकर रनआउट हो गए।
जम्पा अभिनव के डायरेक्ट थ्रो से आउट होने से बच नहीं पाए
वहीं टीम का आखिरी विकेट भी रन आउट के रूप में ही गिरा। 18वां ओवर मोहित कर रहे थे। स्ट्राइक पर एडम जम्पा थे। उन्होंने डीप कवर की तरफ शॉट खेला। पहले लगा कि विजय शंकर और अभिनव मनोहर कैच पकड लेंगे। दोनों कैच पकड़ने के लिए दौड़े पर कैच नहीं पकड़ पाए। गेंद जमीन पर गिरी और टपका खाकर बाउंड्री की तरफ जाने लगी। मनोहर ने इसे पकड़कर स्ट्राइक एंड पर फेंक दिया।
​​​​​​​जम्पा-संदीप एक रन पूरा कर चुके थे। जम्पा दूसरे रन के लिए स्ट्र्राइक एंड पर पहुंचने से 2 गज दूर ही होंगे कि मनोहर की डायरेक्ट हिट विकेट पर लगी और राजस्थान की पारी समाप्त हो गई। उन्होंने 9 गेंद पर 7 रन बनाए। टीम के बाकी 8 बैटर्स में 5 स्पिनर्स का शिकार हुए। वहीं तेज गेंदबाज हार्दिक पंड्या, मोहम्मद शमी और जोशुआ लिटिल ने एक-एक विकेट लिया।
अब इन 5 फोटो से जम्पा के आउट होने की पूरी कहानी को देखें
118 पर ऑलआउट हुई राजस्थान
राजस्थान रॉयल्स की टीम अपने ही होम ग्राउंड पर पहली पारी में सीजन के सबसे छोटे स्कोर पर ऑलआउट हो गई। टीम 17.5 ओवर ही बैटिंग कर सकी और 118 रन पर सभी 10 विकेट गंवा दिए। सीजन का सबसे छोटा स्कोर लखनऊ के नाम है, टीम दूसरी पारी में बेंगलुरु के खिलाफ 108 रन ही बना सकी थी।
लेकिन पहली पारी का सबसे छोटा स्कोर राजस्थान से पहले हैदराबाद के नाम था। टीम लखनऊ के खिलाफ 20 ओवर में 8 विकेट पर 121 रन ही बना सकी थी।
पंड्या ने एक ओवर में 24 रन बनाए
119 रन के टारगेट का पीछा करने उतरी गुजरात ने 10वें ओवर में पहला विकेट गंवाया। शुभमन गिल 36 रन बनाकर आउट हुए और टीम को 71 रन के स्कोर पर पहला झटका लगा। नंबर-3 पर बैटिंग करने आए कप्तान हार्दिक पंड्या ने पहली बॉल से आक्रामक बैटिंग करना शुरू कर दी। उन्होंने 15 गेंद पर 39 रन की नॉट आउट पारी खेली और अपनी टीम को 9 विकेट से जीत दिला दी।
इस पारी में हार्दिक ने एडम जम्पा के एक ओवर में 24 रन भी बनाए। जम्पा दूसरा पारी का 11वां ओवर फेंक रहे थे। हार्दिक ने पहली, तीसरी और चौथी बॉल पर 3 छक्के और दूसरी गेंद पर चौका लगाया। इस ओवर की आखिरी 2 गेंदों पर 2 रन बने, इस तरह जम्पा ने एक ही ओवर में 24 रन दिए। जम्पा ने अपने 3 ओवर के स्पेल में 40 रन लुटाए।
37 गेंद पहले जीता गुजरात 
गुजरात ने सीजन का सबसे तेज रन चेज करते हुए 13.5 ओवर में ही 119 रन बना दिए। टीम ने एक ही विकेट गंवाया और हार्दिक पंड्या, ऋद्धिमान साहा और शुभमन गिल की पारियों के दम पर जीत हासिल कर ली। इससे पहले 17.5 ओवर में गुजरात ने ही इस सीजन कोलकाता को 7 विकेट से हराया था।
